Anexa 2 la HCF/13.04.2020

**Declarație de consimțământ privind prelucrarea datelor personale**

**Înregistrare video si audio pentru perioada derulării activităților didactice și a examenelor orale online desfășurate în cadrul FEAA**

Conform cerințelor Regulamentului UE nr. 679/2016 pentru protecția persoanelor cu privire la prelucrarea datelor cu caracter personal și libera circulație a acestor date, FEAA are obligația de a prelucra în condiții de siguranță și numai pentru scopurile specificate, datele personale pe care ni le furnizați despre dumneavoastră.

**Scopul colectării datelor**: păstrarea dovezilor privind desfășurarea activităților didactice și a celor de examinare orală în mediul online

**Destinatarii prelucrarii datelor cu caracter personal**: Consiliul FEAA şi cadrul didactic examinator.

**Persoana responsabila cu înregistrarea**: Pentru examenele online – Cadrul didactic examinator.

**Perioada de stocare și prelucrare estimată**: 10 ani

**Tipul de date personale**: vocea participanților la examen, imaginea video a participanților la examen și discuțiile pe chat

**Dreptul persoanelor vizate:**

• *Dreptul de a fi informat*.

• *Dreptul de acces la date*. Vă rugăm să formulați o solicitare daca doriți o confirmare că datele dumneavoastră sunt prelucrate și dacă doriți să vedeți cum sunt gestionate.

• *Dreptul de rectificare* .Vă rugăm să ne informați cu privire la orice dată pe care ați dori să o rectificăm și vom răspunde în termen de cel mult o lună de la data solicitării.

• *Dreptul de ștergere*. Puteți să vă exercitați dreptul de a șterge datele dvs. personale într-un număr de situații (de exemplu, dacă datele nu mai sunt necesare în raport cu scopul pentru care a fost creat sau vă retrageți consimțământul dvs.).

• *Dreptul la restricționarea prelucrării*. Puteți să ne spuneți dacă putem păstra datele dvs., dar trebuie să oprim prelucrarea. Acest lucru se poate cere atunci când doriți să verificați corectitudinea datelor sau scopul procesării acestora.

• *Dreptul la portabilitatea datelor*. Noi vom face tot ce se poate pentru a furniza informații într-un format portabil, dar este puțin probabil că vom putea crea sisteme automate pentru a face acest lucru.

• *Dreptul de opoziție*. Dacă putem, vom opri procesarea datelor dvs. dacă vă opuneți procesării bazate pe un interes legitim sau dacă în situația dumneavoastră personală apar situații care vă determină să vă exercitați acest drept (inclusiv profilarea). Vom opri procesarea datelor dvs., dacă vă opuneți procesării în scopuri de cercetare și statistici.

• *Dreptul de a nu face obiectul unei decizii bazate exclusiv pe prelucrare automată, inclusiv crearea de profiluri*.

Totodată dvs. aveţi *dreptul de a vă retrage consimţământul în orice moment în forma scrisă*.

În cazul în care nu doriți să fiți înregistrați video (inregistrarea audio si video este obligatorie pentru participarea la examen) aveți posibilitatea ca să dezactivați imaginea dvs video din butonul corespunzător al aplicației utilizate, la începutul ședinței online.

**Subsemnatul/a........................................................................................................, student/ă al/a Facultății de Economie și Administrarea Afacerilor, Programul de studii ......................, Anul .........., îmi exprim acordul cu privire la utilizarea și prelucrarea datelor mele cu caracter personal de către Consiliul FEAA şi cadrul didactic examinator.**

Semnătura :…………………………………………..